திருமணமான இரண்டாண்டுகளில் ஐரீன் பிறந்தாள். மூன்றாம் ஆண்டு முகிழ்த்தது ஒரு குழந்தை அல்ல, ஒரு தனிமம் (Element) அந்த அறிவியல் தம்பதிகள் உலகிற்குத் தந்தது ஓரு தனிமம். மேரி அதற்குத் தன் தாய்நாட்டின் நினைவாக போலோனியம் என்று பெயர் வைத்தார்.ஆம், எந்த தேசம் அவருக்குக் கல்வி மறுத்ததோ அந்த தேசத்தின் பெயரையே அவரது முதல் கண்டுபிடிப்புக்கு வைத்தார் மேரி.எந்த அடிமை தேசத்தின் விடுதலைக்காக மாண்வராக இருந்த போது குரல் எழுப்பினாரோ அந்த தேசத்திற்கு அறிவியல் உலகில் அழியாத ஒர் இடம் தேடிக் கொடுத்தார்.